Diari Oficial de la Generalitat Valenciana


Sumari del DOGV 8862, del 21-07-2020 (2020/5693)

Informació pública de la suspensió d'atorgament de llicencies per a noves implantacions de subministrament o venda de combustibles i carburants d'automoció en les zones de qualificació TER, IND i ALM del Pla general.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8862

Data del DOGV
:   21-07-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/5693


Data del document
:   15-07-2020

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública de la suspensió d'atorgament de llicencies per a noves implantacions de subministrament o venda de combustibles i carburants d'automoció en les zones de qualificació TER, IND i ALM del Pla general. [2020/5693]  
El Ple de l'Ajuntament, en sessió ordinària realitzada el dia 2 de juliol de 2020, ha adoptat el següent acord:  
  
«4. Suspensió, si escau, de la tramitació i atorgament de llicències per a noves implantacions de subministrament o venda de combustibles i carburants d'automoció en les zones de qualificació TER, IND i ALM del Pla general (exp. 5482/2020).  
Vist l'informe de l'arquitecte municipal i de l'enginyer tècnic industrial municipal de 27 de maig de 2019.  
Vista la providència de l'Alcaldia Presidència de data 17 de juny de 2020, que ordena la tramitació d'una modificació puntual del Pla general de Borriana que limite la instal·lació de nous assortidors per a la venda de combustible al detall en les zones de qualificació de terciari (codi TER), industrial (codi IND) i de magatzems (codi ALM), en relació amb les distàncies a altres usos més sensibles amb presència de persones, això és, habitatges, zones verdes i col·legis o altres usos dotacionals, amb la finalitat de protegir la salut, la seguretat de les persones i el medi ambient.  
Tenint en compte les següents consideracions jurídiques:  
Primera. Aquest ajuntament, com a promotor de la modificació puntual del Pla general que cal tramitar, pot acordar la suspensió de l'atorgament de llicències per a àmbits determinats, amb la finalitat de facilitar la reforma de l'ordenació urbanística.  
Segona. Hi són aplicables els articles 64 i 65 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Tercera. La suspensió de l'atorgament de llicències correspon al Ple de l'Ajuntament com a òrgan competent per a l'aprovació inicial del planejament general, en virtut del que es disposa en l'article 22.2.c de la Llei 7/1985, de 2 d'abril, reguladora de les bases del règim local.  
  
De conformitat amb l'article 47.2.ll d'aquest text legal, es requerirà el vot favorable de la majoria absoluta del nombre legal de membres en els acords de tramitació dels instruments de planejament general previstos en la legislació urbanística.  
Quarta. Després de l'aprovació pel Ple de l'Ajuntament, l'acord de suspensió haurà de publicar-se, per a fer efecte, en el Diari Oficial de la Generalitat Valenciana.  
Vistos l'informe proposta de la direcció de la Secció II i la nota de conformitat en relació amb aquest de la Secretaria General, emesa en compliment del que s'estableix en l'article 54.1.b del Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local, i l'article 173.1.b del Reglament d'organització, funcionament i règim jurídic de les entitats locals, aprovat pel Reial decret 2568/1986, de 28 de novembre.  
  
El Ple d'aquest ajuntament, amb el dictamen favorable de la Comissió Informativa d'Urbanisme i Medi Ambient, i amb el vot favorable de la majoria absoluta del nombre legal de membres, acorda:  
Primer. Aprovar la suspensió per termini de dos anys de la tramitació i atorgament de llicències per a les noves implantacions de subministrament o venda de combustibles i carburants d'automoció, en les zones de qualificació TER, IND i ALM, situades a una distància inferior de 100 m de qualsevol qualificació residencial (EDC, EDA, UF) o d'equipament dotacional d'espai lliure esportiu (SRD), zona verda (SJL), educativocultural (SED), dotacional múltiple (SDM), assistencial (STD) i administrativoinstitucional (SAD) del Pla general de Borriana. S'entén com a zona de subministrament i emmagatzematge la superfície ocupada, sobre rasant o sota rasant, pels assortidors i dipòsits.  
Segon. Publicar el present acord en el Diari Oficial de la Generalitat Valenciana i posar a la disposició de les persones interessades en la seu electrònica d'aquest ajuntament, en l'apartat d'urbanisme del tauler d'anuncis de l'adreça electrònica URL: https://burriana.sedelectronica.es/board.  
Tercer. Contra el present acord, que posa fi a la via administrativa, es podrà interposar, en el termini d'un mes des de la publicació, un recurs potestatiu de reposició davant de l'òrgan que el dicta o, en el termini de dos mesos, un recurs contenciós administratiu davant del jutjat d'aquesta jurisdicció de Castelló de la Plana, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 8 de la Llei 29/1998, de 13 de juliol, reguladora de la jurisdicció contenciosa administrativa. Això sense perjudici que puguen utilitzar-se altres recursos si s'estimara oportú.»  
  
Borriana, 15 de juliol de 2020. L'alcaldessa presidenta: Maria José Safont Melchor.